Diari Oficial de la Generalitat Valenciana


Sumari del DOGV 1830, del 21-07-1992 (1992/825501)

DECRET 111/1992, de 6 de juliol, del Govern Valencià, pel qual es desenvolupa el Reial Decret 1138/1990, de 14 de setembre, que aprova la reglamentació tecnico-sanitària per al proveïment i control de qualitat de les aigües potables de consum públic; pel que fa a les excepcions a les concentracions màximes admissibles de les aigües potables.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1992/07/06/111/dof/vci/html**

### Dades del document

Número de DOGV
:   1830

Data del DOGV
:   21-07-1992

Secció del DOGV
:   DISPOSICIONS GENERALS

Número del document
:   1992/825501


Data del document
:   06-07-1992

Organisme emissor
:   Conselleria de Medi Ambient

Tipus de document
:   Decret

Anàlisi jurídica

Decret 111/1992, de 6 de juliol, del Govern Valencià, pel qual es desenvolupa el Reial Decret 1138/1990, de 14 de setembre, que aprova la reglamentació tècnico-sanitària per al proveïment i control de qualitat de les aigües potables de consum públic, pel que fa a les excepcions a les concentracions màximes admissibles de les aigües potables.  
L'article 38.1 de la Llei Orgànica 5/1982, d?1 de juliol, d'Estatut d?autonomia de la Comunitat Valenciana, atribueix a la Generalitat Valenciana el desenvolupament legislatiu i l?execució de la legislació bàsica de l?Estat, en matèria de sanitat interior.  
El Reial Decret 1138/1990, de 14 de setembre, que deroga l'anterior març legislatiu emparat al Reial Decret 1423/1982, de 18 de juny, va ser elaborat com un nou text en virtut de la transposició de la Directiva 80/778/CEE, de 15 de juliol, relativa a la qualitat de les aigües destinades al consum humà.  
Aquest bloc jurídic, pel qual s'aprova la reglamentació tècnico-sanitària per al proveïment i control de qualitat de les aigües de consum públic, implica la conveniència del desenvolupament normatiu autonòmic per tal d'adequar les mesures estatals a la peculiar estructura organitzativa, i també regular les condicions técnico-smiitàries i la vigilància i controls periòdics a l?àmbit dels proveïments d'aigua de consum públic de la Comunitat Valenciana. Així mateix, el desenvolupament d'aquesta nova legislació bàsica concreta la via específica per a l'autorització i la concessió d'excepcions a sistemes d'aigües de consum públic que en determinades circumstàncies no reunesquen condicions de potabilitat.  
D'altra banda, el Decret 12/1991, de 29 de juliol, del President de la Generalitat Valenciana, d'assignació de competències a la Conselleria de Medi Ambient, i el Decret 194/1991, de 28 d'octubre, del Govern Valencià, pel qual s'aprovà el Reglament Orgànic i Funcional de la Conselleria de Medi Ambient, que atribueix, als articles 19 i 20, a la Direcció General de Qualitat de les Aigües la vigilància, el seguiment i el control de les aigües de consum públic, justifiquen l?elaboració d'aquesta normativa.  
Per tot això, a proposta del Conseller de Medi Ambient i amb deliberació prèvia del Govern Valencià, en la reunió del dia 6 de juliol de 1992,  
DECRETE  
Article primer. Sol·licitud d'excepcions  
Com a tràmit previ per a l'autorització d'excepcions a les concentracions màximes admissibles de les aigües potables, segons els valors prevists en la norma vigent i a tenor del que es disposa a l'article 3 del Reial Decret 1138/1990, de 14 de setembre, les empreses proveïdores i/o distribuïdores d'aigües de consum públic hauran d'adreçar una sol·licitud al Director General de Qualitat de les Aigües, degudament motivada, exposant la raó o raons per les quals se sol·licita l?excepció i quin supòsit de l'article 3 del Reial Decret 1138/1990 aprofita per a sol·licitar-la.   
La documentació que, de manera general, caldrà adjuntar a la sol·licitud serà aquella que reunesca informació tècnica de la infrastructura, l'analítica i l?estadística, justificatives de la sol·licitud d'excepció, fent referència a:  
- El o els paràmetres a exceptuar.  
- Una valoració estimativa de la durada prevista en el cas de concedir l?excepció.  
Per a aprofitar els diferents supòsits definits a l'article 3.2 del Reial Decret 1138/1990, caldrà completar la documentació anterior amb la següent informació:  
1. Excepció inclosa a l'apartat 3.2.a):  
- Els resultats d'una anàlisi de tipus complet en un punt representatiu de la xarxa de distribució, de recent realització, expedit per entitat oficial, així com també una sèrie de d'anàlisis d'un període anterior mínim de sis mesos de tipus mínim, normal, complet o ocasional, en els quals es comprove l?evolució en el temps del o dels paràmetres a exceptuar.  
- Informe hidrogeològic amb especial atenció als aspectes geoquímics de Urea d'influència de la o les captacions que presenten el o els paràmetres alterats que adjuntarà, així mateix, determinacions analítiques en origen que reflectesquen els valors actuals dels paràmetres que superen les concentracions màximes admissibles.  
2. Excepció inclosa a l'apartat 3.2.b):  
- Els resultats d'una anàlisi de tipus complet en un punt representatiu de la xarxa. de distribució, de recent realització, expedit per entitat oficial, i també d'altres anàlisis anteriors a l?episodi, que reflectesquen els valors històrics del o dels paràmetres susceptibles d'exceptuar.  
3. Excepció inclosa a l'apartat 3.2.c):  
- Els resultats d'una anàlisi de tipus complet en un punt representatiu de la xarxa de distribució, realitzat després de l?episodi que va originar les circumstàncies accidentals greus, i també d'altres anàlisis, anteriors a l?episodi, que reflectesquen els valors del o dels paràmetres susceptibles d'exceptuar.  
- Informe emés per la corporació local que justifique que la població no pot ser proveïda de cap altra font de subministrament.  
4. Excepció inclosa a l'apartat 3.2.d):  
- Informe emés per la corporació local que justifique que la població no pot ser proveïda de cap altra font de subministrament.  
- Resultats d'una anàlisi de tipus complet per a caracteritzar analíticament l'aigua superficial al tram on es produirà l'aprofitament.  
- Especificació del tractament de potabilització que serà utilitzat abans de la distribució.  
Article segon  
En els supòsits de l'article 3 del Reial Decret 1138/1990, explicitats a l'article anterior d'aquest decret, els terminis per a presentar la sol·licitud a la Conselleria de Medi Ambient seran:  
1. Per a l'apartat 3.2.a) del Reial Decret 1138/1990, de sis mesos a contar des de la publicació d'aquest decret.  
Si en aquest període de temps l'empresa distribuïdora o proveïdora d'aigües de consum públic no aportés la documentació sol·licitada per raons de temps, podrà sol·licitar una pròrroga que, si fa el cas, podrà ser concedida pel Director General de Qualitat de les Aigües, atenent-ne les circumstàncies particulars.  
2. Per als apartats 3.2.b), 3.2.c), i 3.2.d) del Reial Decret 1138/1990, immediatament; lliurant la documentació que s'hi té quan es produeix l'episodi i aportant en acabat i amb caràcter d'urgència la documentació requerida a l'article 1 d'aquest decret.  
Article tercer  
En casos excepcionals, i pel que fa a grups de població geogràficament delímitats, podrà ser requerida, mitjançant sol·licitud especial a la Comissió de la Comunitat Econòmica Europea, la concessió d'un termini suplementari per al compliment de les prescripcions dels caràcters de les aigües potables contingudes a l'article 3 del Reial Decret 1138/1990. Amb aqueix efecte, hauran de presentar a la Conselleria de Medi Ambient, la sol·licitud degudament motivada, on seran considerades les dificultats encontrades i serà proposat un pla d'acció, junt amb un calendari, que caldrà posar en pràctica per a la millora de la qualitat de les aigües destinades al consum humà.  
La Conselleria de Medi Ambient podrà recaptar, si així ho estima oportú, tots els informes, projectes o aclariments que necessite del sol·licitant a l?efecte de trametre'ls al Ministeri de Sanitat i Consum, per a la posterior comunicació a la Comissió de la Comunitat Econòmica Europea.  
Article quart  
A fi de complir el que s'estableix als articles anteriors, així com també per a altres activitats relacionades amb la qualitat de les aigües, es crea la Comissió de Control de Qualitat de les Aigües de Consum Públic de la Comunitat Valenciana, adscrita a la Conselleria de Medi Ambient, que exercirà entre d'altres les següents funcions:  
- Autoritzar excepcions a les concentracions màximes admissibles que preveu la legislació.  
- Concedir en casos excepcionals terminis suplementaris per al compliment de la normativa vigent.  
- Establir les mesures que calga per al compliment de les dues funcions anteriors.  
- Actuar com a òrgan consultiu i d'assessorament tècnic, emetent els informes tècnics que li siguen sol·licitats per la Conselleria de Medi Ambient en relació amb. la qualitat de les aigües de consum públic i/o proveïments.  
Aquesta comissió formarà grups de treball per a controlar i fer el seguiment de temes específics d'interés a la Comunitat Valenciana.  
Article cinqué  
La Comissió de Control de Qualitat de les Aigües de Consum Públic de la Comunitat Valenciana serà regida, quant al funcionament, per les normes establertes per als òrgans col·legiats a la Llei de Procediment Administratiu i serà composta pels següents membres:  
President: el Conseller de Medi Ambient.  
Vice-president: el Director General de Qualitat de les Aigües de la Conselleria de Medi Ambient.  
Vocals: un representant per cadascun dels següents organismes i departaments:  
- Presidència de la Generalitat Valenciana.  
- Conselleria de Sanitat i Consum.  
- Conselleria d'Obres Públiques, Urbanisme i Transports.  
- Conselleria d?Indústria, Comerç, i Turisme.  
- Conselleria d?agricultura i Pesca.  
- Diputació. Provincial de València.  
- Diputació Provincial d'Alacant.  
- Diputació Provincial de Castelló.  
- Confederació Hidrogràfica del Xúquer.  
- Institut Tecnològic Geominer d'Espanya.  
- Federació Valenciana de Municipis i Províncies.  
Secretari: el Cap del Servei d'Anàlisi i Vigilància de Qualitat de les Aigües de la Conselleria de Medi Ambient.  
La comissió determinarà les normes complementàries que calguen perquè tinga un bon funcionament.  
La Comissió de Control de Qualitat de les Aigües de Consum Públic de la Comunitat Valenciana podrà ser assistida per tots els tècnics que, per al millor exercici de les funcions que té, considere escaient el president de la comissió, tècnics que actuaran amb veu i sense vot.  
La comissió creada haurà de ser constituïda formalment en el termini màxim de dos mesos a partir de l?entrada en vigor d'aquest decret.  
DISPOSICIO DEROGATORIA  
Són derogades totes les normes d'igual o inferior rang que s'oposen al que hi ha explicitat en aquest decret.  
DISPOSICIONS FINALS  
Primera  
Es faculta el Conseller de Medi Ambient perquè dicte totes les disposicions que calguen per al desenvolupament i execució d'aquest decret.  
Així mateix, es faculta el Conseller de Medi Ambient per a ampliar la composició de la Comissió de Control de Qualitat de les Aigües de Consum Públic de la Comunitat Valenciana segons ho faça aconsellable el desenvolupament futur d'aquesta comissió.  
Segona  
Aquest decret entrarà en vigor l?endemà de la publicació al Diari Oficial de la Generalitat Valenciana.  
Valencia, 6 de juliol de 1992.  
El President de la Generalitat Valenciana,   
JOAN LERMA I BLASCO  
El Conseller de Medi Ambient,   
ANTONIO ESCARRE ESTEVE


Còpia Permalink ELI